PMIndiaData/PMIndiaSum huggingface dataset:
પ્રધાનમંત્રીએ ચેનાઈ-નશરી ટનલ દેશને અર્પણ કરી; ઉધમપુરમાં જનસભાને સંબોધી

પ્રધાનમંત્રી શ્રી નરેન્દ્ર મોદીએ આજે જમ્મુ-કાશ્મીરમાં ભારતની સૌથી મોટી રોડ ટનલ 9 કિલોમીટર લાંબી ચેનાઈ-નશરી ટનલ દેશને સમર્પિત કરી હતી. પ્રધાનમંત્રીએ આખી ટનલનું નિરીક્ષણ કર્યું હતું, જેમાં તેમને ટનલની મુખ્ય ખાસિયતો અંગે જાણકારી આપવામાં આવી હતી. પ્રધાનમંત્રીએ ઉધમપુરમાં જનસભાને સંબોધતા કહ્યું હતું કે, ટનલ વૈશ્વિક કક્ષાની છે અને શ્રેષ્ઠ ધારાધોરણોને જાળવે છે. તેમણે જણાવ્યું હતું કે, ટનલ પર્યાવરણને અનુકૂળ છે અને ગ્લોબલ વોર્મિંગ સામે લડવામાં મદદરૂપ થશે. તેમણે કહ્યું હતું કે, જ્યારે કેટલાક ગેરમાર્ગે દોરાયેલા યુવાનો પત્થરમારો કરી રહ્યા હતા, ત્યારે કાશ્મીરના બીજા યુવાનો આ જ પત્થરોમાંથી માળખાગત સુવિધાનું નિર્માણ કરી રહ્યા હતા. તેમણે જણાવ્યું હતું કે, ટનલથી પ્રવાસનને પ્રોત્સાહન મળશે, જે આર્થિક વૃદ્ધિ લાવશે. પ્રધાનમંત્રીએ જણાવ્યું હતું કે, હિંસા અને આતંકવાદથી ક્યારેય કોઈને ફાયદો થતો નથી. તેમણે જમ્મુ-કાશ્મીરના મુખ્યમંત્રી મહેબુબા મુફ્તીનો આભાર માન્યો હતો અને જણાવ્યું હતું કે, રાજ્ય માટે કેન્દ્ર સરકારે જાહેર કરેલા પેકેજ પર કામગીરી શરૂ થઈ ગઈ છે. ભૂતપૂર્વ પ્રધાનમંત્રી શ્રી અટલ બિહારી વાજપેયીના વિઝન અને કામને યાદ કરીને પ્રધાનમંત્રીએ જણાવ્યું હતું કે, કેન્દ્ર સરકારનો એકમાત્ર મંત્ર વિકાસનો છે અને જનતાની ભાગીદારી સાથે જ આ લક્ષ્યાંક હાંસલ થઈ શકશે.
પ્રધાનમંત્રીએ પશ્ચિમ બંગાળના જલપાઈગુડીમાં દુર્ઘટનાને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પશ્ચિમ બંગાળના જલપાઈગુડીમાં દુર્ગા પૂજા ઉત્સવ દરમિયાન દુર્ઘટનાને કારણે થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રી કાર્યાલયે ટ્વીટ કર્યું; “પશ્ચિમ બંગાળના જલપાઈગુડીમાં દુર્ગા પૂજાના ઉત્સવો દરમિયાન દુર્ઘટનાથી વ્યથિત છું. જેમણે પોતાના પ્રિયજનોને ગુમાવ્યા છે તેમના પ્રત્યે સંવેદના:
બીજા એફઆઇપીઆઇસી સંમેલન આગઉ પ્રધાનમંત્રીની દ્વિપક્ષીય મુલાકાત

ભારતના પ્રધાનમંત્રી શ્રી નરેન્દ્ર મોદીએ જયપુરના રામબાગ પેલેસ ખાતે ફિજીના પ્રધાનમંત્રી માનનીય જોસૈયા વી. બાઇનીમારામા, સ્વતંત્ર પાપુઆ ન્યુ ગિનીના પ્રધાનમંત્રી માનનીય પીટર ઓ નીલ, રીપબ્લિક ઓફ વનાટુના વડાપ્રધાન માનનીય સાતો કિલમાન અને રિપબ્લિક ઓફ નૌરુના રાષ્ટ્રપતિ માનનીય બારોન દિવાવેસી વાકા સાથે દ્વીપક્ષીય બેઠક યોજી હતી. બીજી
પ્રધાનમંત્રીની રશિયાની મુલાકાત દરમિયાન આદાનપ્રદાન થયેલ એમઓયુ/સમજૂતીની યાદી (01 જૂન, 2017)

1. રશિયન સંઘના સાંસ્કૃતિક મંત્રાલય અને પ્રજાસત્તાક ભારતના સાંસ્કૃતિક મંત્રાલય વચ્ચે 2017-2019 માટે સાંસ્કૃતિક આદાનપ્રદાનનો કાર્યક્રમ. રાજદૂત પંકજ સરન વ્લાદિમીર મેડિન્સ્કીજી, સાંસ્કૃતિક મંત્રી 2. ક્રેડિટ પ્રોટોકોલ સાથે કુડાનકુલમ એનપીપી (કેકે5 અને કેકે6)ના ત્રીજા તબક્કાના નિર્માણ માટે સાધારણ માળખાકીય કાર્ય માટેની સમજૂતી શ્રી સતિષ કુમાર શર્મા, ચેરમેન, એનપીસીઆઈએલ શ્રી એલેક્સેઇ લિખાચેવ, સીઇઓ, રાઝટોમ 3. ઇન્ડિયન ડિજિટલ લાઇબ્રેરી ઓફ ટ્રેડિશનલ નોલેજ (ટીકેડીએલ)ના રોઝપેટન્ટ નિષ્ણાતોને સુલભતા પર બૌદ્ધિક સંપત્તિ માટે ફેડરલ સર્વિસ (રોઝપેટન્ટ) અને ભારતીય વૈજ્ઞાનિક અને ઔદ્યોગિક સંશોધન પરિષદ વચ્ચે સમજૂતી રાજદૂત પંકજ સરન શ્રી ગ્રિગોરી ઇવ્લિએવ, હેડ, રોઝપેટન્ટ 4. નાગપુર-સીકંદરાબાદ સેક્શન પર હાઇ-સ્પીડ સર્વિસના અમલીકરણ માટે વાજબીપણાની તૈયારી પર પ્રજાસત્તાક ભારતના રેલવે મંત્રાલય અને જેએસસી «રશિયન રેલવે» વચ્ચે કરાર રાજદૂત પંકજ સરન ઓલેગ બેલોસેરોવ, પ્રેસિડન્ટ, રશિયન રેલવે 5. ભારતના કિંમતી રત્નો અને જ્વેલરીની નિકાસના પ્રોત્સાહન માટેની પરિષદ અને અલરોઝ જોઇન્ટ સ્ટોક કંપની (પબ્લિક જોઇન્ટ સ્ટોક કંપની) વચ્ચે મેમોરેન્ડમ ઓફ કોઓપરેશન શ્રી પ્રવીણ શંકર પંડ્યા, ચેરમેન, જેમ એન્ડ જ્વેલરી એક્ષ્પોર્ટ પ્રમોશન કાઉન્સિલ (જીજેઇપીસી) શ્રી સર્ગેઈ ઇવાનોવ, પ્રેસિડન્ટ, અલરોસા
પ્રધાનમંત્રી શ્રી નરેન્દ્ર મોદીએ નેપાળના પ્રધાનમંત્રી મહામહિમ શ્રી શેર બહાદુર દેઉબા સાથે ટેલિફોનિક સંવાદ કર્યો

પ્રધાનમંત્રી શ્રી નરેન્દ્ર મોદીએ નેપાળના પ્રધાનમંત્રી તરીકે નિયુક્ત થવા માટે તથા સંસદમાં વિશ્વાસ મત જીતવા માટે નેપાળના પ્રધાનમંત્રી મહામહિમ શ્રી શેર બહાદુર દેઉબા સાથે ટેલિફોન પર વાતચીત કરી હતી અને તેમને અભિનંદન પાઠવ્યા હતા. ભારત અને નેપાળ વચ્ચેની વિશિષ્ટ અને હજારો વર્ષ જૂની મિત્રતાને રેખાંકિત કરીને બંને દેશોના લોકો વચ્ચેના સંબંધોને યાદ કરીને, બંને નેતાઓએ તમામ ક્ષેત્રે દ્વિપક્ષીય સહયોગ વધારવા માટે સાથે મળીને કામ કરવા પર સહમતિ વ્યક્ત કરી હતી. તેમણે ખાસ કરીને, કોવિડ-19 મહામારી વિરુદ્ધ ચાલી રહેલા પ્રયાસોના સંદર્ભમાં સહયોગ અને સમન્વયને વધુ મજબૂત કરવાના ઉપાયો વિશે ચર્ચા કરી હતી.
પ્રધાનમંત્રી શ્રી નરેન્દ્ર મોદીનું હિન્દુસ્તાન ટાઈમ્સ લીડરશિપ સમિટમાં સંબોધન

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં હિન્દુસ્તાન ટાઈમ્સ લીડરશિપ સમિટમાં સંબોધન કર્યું. પોતાના સંબોધનમાં પ્રધાનમંત્રી શ્રી નરેન્દ્ર મોદીએ ભારતના સોનેરી ભવિષ્યની તરફની યાત્રાનું વિવરણ આપતા કહ્યું કે ભારતની વર્તમાન સ્થિતિને વિશ્વના સંદર્ભમાં જોવાની સાથોસાથ કેટલાક વર્ષો પહેલા ભારત ક્યાં હતું તે સંદર્ભમાં પણ જોવું જોઈએ. પ્રધાનમંત્રી શ્રી નરેન્દ્ર મોદીએ ભારતના આર્થિક સુધારાઓ પ્રત્યે પોતાના દ્રષ્ટિકોણનું વિવરણ આપતાં હાલમાં જ મળેલી કેટલીક મોટી આર્થિક સફળતાઓ જેમાં 7.4 ટકા આર્થિક વિકાસ દર અને વેપાર કરવા માટે સુગમતામાં ઉન્નતિનો સમાવેશ થાય છે, તેનો ઉલ્લેખ કર્યો. તેમણે કહ્યું કે વેપાર કરવા માટે સુગમતામાં વધારો માત્ર કેન્દ્ર અને રાજ્યના મળીને કાર્ય કરવાના કારણે જ થયો છે. પ્રધાનમંત્રીએ કહ્યું કે રાજ્યોને 14માં નાણા આયોગની ભલામણોને અનુરૂપ વધારાની નાણાકીય સહાયતા આપવામાં આવી છે. પ્રધાનમંત્રી શ્રી મોદીએ જણાવ્યું કે એલપીજી સબસીડીના પ્રત્યક્ષ હસ્તાંતરણ અને એલઈડી લાઈટીંગ યોજનાથી કરોડો રૂપિયાની બચત કરવામાં આવી રહી છે. તેમણે કહ્યું કે યુરિયામાં લીમડાની પરતનું પડ ચડાવવાને કારણે તેના કૃષિ ક્ષેત્ર ઉપરાંત બીજા ક્ષેત્રમાં ઉપયોગને રોકવામાં સહાયતા મળી છે. પ્રધાનમંત્રીએ બિહારમાં 2 લોકોમોટીવ નિર્માણ એકમ માટે હાલમાં જ રેલ ક્ષેત્રમાં વિદેશી પ્રત્યક્ષ રોકાણનો ઉલ્લેખ પણ કર્યો. પ્રધાનમંત્રી શ્રી નરેન્દ્ર મોદીએ ભારતના વીજળી વગરના 18000 ગામોમાં વિદ્યુતિકરણની પ્રક્રિયાના વિષયમાં જણાવતા કહ્યું કે આ ક્ષેત્રમાં પ્રગતિ દરેક, ગ્રામીણ વિદ્યુતિકરણ એપ દ્વારા જોઈ શકે છે.
આજનો કેબિનેટ નિર્ણય ભારતના રસીકરણ કવરેજને આગળ વધારશે અને એક સ્વસ્થ રાષ્ટ્રનું નિર્માણ કરશે: પીએમ

પ્રધાનમંત્રી શ્રી નરેન્દ્ર મોદીએ આશા વ્યક્ત કરી છે કે 15મી જુલાઈ 2022થી આગામી 75 દિવસ સુધી સરકારી રસીકરણ કેન્દ્રો પર 18 વર્ષથી વધુ ઉંમરના તમામ નાગરિકો માટે મફત કોવિડ-19 સાવચેતીના ડોઝનો નિર્ણય ભારતના રસીકરણ કવરેજને આગળ વધારશે અને તે એક સ્વસ્થ રાષ્ટ્રની રચના કરશે. #આઝાદીકા અમૃતમહોત્સવની ઉજવણીના ભાગરૂપે આજની કેબિનેટ બેઠકમાં આ નિર્ણય લેવામાં આવ્યો હતો. કેન્દ્રીય સ્વાસ્થ્ય મંત્રી ડૉ મનસુખ માંડવિયાના ટ્વીટના જવાબમાં પ્રધાનમંત્રીએ ટ્વીટ કર્યું: "કોવિડ-19 સામે લડવા માટે રસીકરણ એ અસરકારક માધ્યમ છે. કેબિનેટનો આજનો નિર્ણય ભારતના રસીકરણ કવરેજને આગળ વધારશે અને એક સ્વસ્થ રાષ્ટ્રનું નિર્માણ કરશે."
મંત્રીમંડળે આંતરરાષ્ટ્રીય ફાઇનાન્સિઅલ સર્વિસિસ સેન્ટર્સ ઓથોરિટી બિલ 2019ને રાજ્યસભામાંથી પાછું ખેંચાયા બાદ લોકસભામાં રજૂ કરવાની મંજૂરી આપી

પ્રધાનમંત્રી શ્રી નરેન્દ્ર મોદીના નેતૃત્વ હેઠળ મંત્રીમંડળે આંતરરાષ્ટ્રીય ફાઇનાન્સિઅલ સર્વિસિસ સેન્ટર્સ ઓથોરિટી બિલ 2019ને પાછુ ખેંચવાની મંજૂરી આપી છે જે 12 ફેબ્રુઆરી 2019ના રોજ રાજ્યસભામાં રજૂ કરવામાં આવ્યું હતું અને રાજ્યસભામાં તે પેન્ડિંગ હતું. લોકસભાના આગામી સત્રમાં આંતરરાષ્ટ્રીય ફાઇનાન્સિઅલ સર્વિસિસ સેન્ટર્સ ઓથોરિટી બિલ 2019ને રજૂ કરવાની મંજૂરી આપવામાં આવી છે. લાભો વર્તમાન સમયમાં
પ્રધાનમંત્રીએ દ્વારકાધીશ મંદિરમાં દર્શન કર્યા; દ્વારકામાં જનસભાને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે દ્વારકામાં દ્વારકાધીશ મંદિરમાં દર્શન કરીને ગુજરાતમાં બે-દિવસીય મુલાકાતની શરૂઆત કરી હતી. પ્રધાનમંત્રીએ ઓખા અને બેટ દ્વારકા વચ્ચે પુલ તથા અન્ય માર્ગ વિકાસ પ્રોજેક્ટ માટે ભૂમિપૂજનની તકતીનું અનાવરણ કર્યું હતું. પ્રધાનમંત્રીએ જણાવ્યું હતું કે, તેમને આજે દ્વારકામાં નવી ઊર્જા અને ઉત્સાહ જોવા મળ્યો હતો. તેમણે કહ્યું હતું કે, જે પુલનું ભૂમિપૂજન થયું છે એ આપણાં પ્રાચીન વારસાને પુનઃજોડવા માટેનું માધ્યમ છે. તેમણે ઉમેર્યું હતું કે, તેનાથી પ્રવાસનને પ્રોત્સાહન મળશે અને રોજગારી વધશે. પ્રવાસનને પ્રોત્સાહન આપવા માટે વિકાસ ચાવીરૂપ બની રહેશે તેવું તેમણે જણાવ્યું હતું. પ્રધાનમંત્રીએ યાદ કર્યું હતું કે, થોડાં વર્ષ અગાઉ બેટ દ્વારકાનાં લોકોને માળખાગત સુવિધાનાં અભાવને પગલે મુશ્કેલીઓ પડતી હતી અને વિવિધ પડકારોનો સામનો કરવો પડતો હતો. પ્રધાનમંત્રીએ કહ્યું હતું કે, ફક્ત પ્રવાસન ક્ષેત્રનો એકલો વિકાસ ન થઈ શકે. તેમણે જણાવ્યું હતું કે, જો આપણે ગીરમાં વધારે પ્રવાસીઓને આકર્ષિત કરવા ઇચ્છતાં હોય, તો આપણે દ્વારકા જેવા નજીકનાં સ્થળોની મુલાકાત લેવા પ્રવાસીઓને પ્રેરિત કરવા જોઈએ. પ્રધાનમંત્રીએ કહ્યું હતું કે, માળખાગત સુવિધાનું નિર્માણ આર્થિક પ્રવૃત્તિઓ વધારશે અને વિકાસનું વાતાવરણ સુધારશે. તેમણે ઉમેર્યું હતું કે, અમે બંદર અને બંદર-સંચાલિત વિકાસ ઇચ્છીએ છીએ, બ્લૂ ઇકોનોમી ભારતની પ્રગતિ તરફની આગેકૂચ વધારવામાં મદદરૂપ થવી જોઈએ. પ્રધાનમંત્રીએ કહ્યું હતું કે, ભારત સરકાર માછીમારોને સશક્ત બનાવવા પગલાં લઈ રહી છે. તેમણે ઉમેર્યું હતું કે, કંડલા બંદરે અભૂતપૂર્વ વિકાસ કર્યો છે, કારણ કે બંદરનાં વિકાસ માટે સંસાધનો આપવામાં આવ્યાં હતાં. તેમણે જણાવ્યું હતું કે, અલંગને નવજીવન મળ્યું છે અને મજૂરોનાં કલ્યાણ માટે પગલાં લેવામાં આવ્યાં છે. પ્રધાનમંત્રીએ જણાવ્યું હતું કે, સરકારે દરિયાઈ સુરક્ષાનાં ઉપકરણોનું આધુનિકીકરણ કર્યું છે. તેમણે ઉમેર્યું હતું કે, આ માટે દેવભૂમિ દ્વારકામાં એક સંસ્થા સ્થાપિત કરવામાં આવશે. જીએસટી પરિષદે ગઈ કાલની બેઠકમાં સર્વસંમતિથી લીધેલા નિર્ણય પર પ્રધાનમંત્રીએ કહ્યું હતું કે, જ્યારે સરકારમાં ભરોસો હોય અને નીતિઓ શ્રેષ્ઠ ઇરાદા સાથે બનાવવામાં આવે, ત્યારે દેશનાં લોકોનાં શ્રેષ્ઠ હિત માટે આપણને જનતા ટેકો આપે એ સ્વાભાવિક છે. પ્રધાનમંત્રીએ ભારપૂર્વક જણાવ્યું હતું કે, સરકાર લોકોની ઇચ્છા-આકાંક્ષાઓ પરિપૂર્ણ કરવામાં અને ગરીબી દૂર કરવામાં મદદરૂપ થવા ઇચ્છે છે. પ્રધાનમંત્રીએ જણાવ્યું હતું કે, દુનિયાનું ધ્યાન ભારત તરફ આકર્ષિત થયું છે અને લોકો અહીં રોકાણ કરવા આવે છે. તેમણે ઉમેર્યું હતું કે, ભારતનાં વિકાસમાં ગુજરાત સક્રિયપણે પ્રદાન કરે છે અને આ માટે ગુજરાત સરકાર અભિનંદનને પાત્ર છે.
પ્રધાનમંત્રીએ દેશવાસીઓને ગણેશ ચતુર્થીના પાવન પર્વની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ગણેશ ચતુર્થીના પાવન પર્વ પર દેશવાસીઓને શુભેચ્છા પાઠવી છે અને સર્વત્ર આનંદ અને સમૃદ્ધિની કામના કરી છે. એક ટ્વિટમાં પ્રધાનમંત્રીએ કહ્યું કે, “આપ સર્વેને ગણેશ ચતુર્થીની ખૂબ-ખૂબ શુભકામનાઓ. ગણપતિ બાપ્પા મોર્યા! ગણેશ ચતુર્થીના પાવન પર્વ પર શુભેચ્છાઓ. ભગવાન શ્રી ગણેશનો આશીર્વાદ હંમેશા આપણા ઉપર રહે. સર્વત્ર આનંદ અને સમૃદ્ધિ રહે તેવી કામના કરું છું.”
પ્રધાનમંત્રીએ હૈદરાબાદ રાજ્યના ભારતમાં થયેલા વિલય દરમિયાન શહિદ થનારા તમામ લોકોને નમન કર્યું

પ્રધાનમંત્રી શ્રી નરેન્દ્ર મોદીએ હૈદરાબાદ રાજ્યના ભારતમાં થયેલા વિલય દરમિયાન દેશની એકતા માટે શહિદ થયેલા તમામ લોકોને નમન કર્યા હતા. પ્રધાનમંત્રી શ્રી નરેન્દ્ર મોદીએ હૈદરાબાદ રાજ્યના વિલય દરમિયાન મહત્વની ભૂમિકા નિભાવવા માટે સરદાર પટેલને પણ યાદ કર્યા હતા. પોતાના સંદેશમાં પ્રધાનમંત્રીએ જણાવ્યું હતું કે ‘હું હૈદરાબાદ રાજ્યના ભારતમાં વિલય વખતે દેશની એકતા માટે બલિદાન આપનારા તમામ લોકોને નમન કરું છું. હૈદરાબાદ રાજ્યનાભારતમાં વિલય માટે એ સમયે સરદાર પટેલ દ્વારા નિભાવવામાં આવેલી મહત્વની ભૂમિકાને યાદ કર્યા વિના પૂરી ન થઇ શકે. ’
પ્રધાનમંત્રી શ્રીની નોર્વેના પ્રધાનમંત્રી સાથે મુલાકાત

પ્રધાનમંત્રી શ્રી નરેન્દ્ર મોદીએ નોર્વેના પ્રધાનમંત્રી મહામહિમ શ્રીમાન જોનાસ ગહર સ્ટોર સાથે 2જી ઈન્ડિયા નોર્ડિક સમિટની સાથે સાથે કોપનહેગનમાં મુલાકાત કરી હતી. ઓક્ટોબર 2021માં પ્રધાનમંત્રી સ્ટોર દ્વારા કાર્યભાર સંભાળ્યા બાદ બંને નેતાઓ વચ્ચેની આ પ્રથમ મુલાકાત હતી. બંને પ્રધાનમંત્રીએ દ્વિપક્ષીય સંબંધોમાં ચાલી રહેલી ગતિવિધિઓની સમીક્ષા કરી અને ભવિષ્યના સહયોગના ક્ષેત્રો પર ચર્ચા કરી. પ્રધાનમંત્રીએ જણાવ્યું હતું કે નોર્વેની કુશળતા અને ભારતના કાર્યક્ષેત્રે કુદરતી પૂરકતા પ્રદાન કરી છે. બંને નેતાઓએ બ્લુ ઈકોનોમી, રિન્યુએબલ એનર્જી, ગ્રીન હાઈડ્રોજન, સોલાર અને વિન્ડ પ્રોજેક્ટ્સ, ગ્રીન શિપિંગ, ફિશરીઝ, વોટર મેનેજમેન્ટ, રેઈન વોટર હાર્વેસ્ટિંગ, સ્પેસ કોઓપરેશન, લાંબા ગાળાના ઈન્ફ્રાસ્ટ્રક્ચર ઈન્વેસ્ટમેન્ટ, હેલ્થ અને કલ્ચર જેવા ક્ષેત્રોમાં જોડાણને વધુ ગાઢ બનાવવાની સંભાવના અંગે ચર્ચા કરી હતી. પ્રાદેશિક અને વૈશ્વિક વિકાસ પર પણ ચર્ચા થઈ. યુએનએસસીના સભ્યો તરીકે, ભારત અને નોર્વે પરસ્પર હિતના વૈશ્વિક મુદ્દાઓ પર યુએનમાં એકબીજા સાથે સંકળાયેલા છે.
ઉત્તરાખંડના કાશીપુર જિલ્લા સ્થિત હેમપુરમાં નેપા લિમિટેડની 803 એકર જમીન ઉત્તરાખંડ સરકારને પરત કરવામાં આવી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળની આજે મળેલી બેઠકમાં ઉત્તરાખંડના કાશીપુરા જિલ્લા સ્થિત હેમપુરના નેપાનગરની 803 એકર જમીન ઉત્તરાખંડ સરકારને પરત આપવા માટેની મંજૂરી આપવામાં આવી છે. આ જમીન નેપા લિમિટેડ પાસે હતી. નેપાનગર ભારત સરકાર હસ્તકનું સાર્વજનિક ક્ષેત્રનું ઉપક્રમ છે. પૂર્વભૂમિકા આ જમીન તત્કાલિન ઉત્તરપ્રદેશ રાજ્ય ઔદ્યોગિક વિકાસ નિગમે ફેબ્રુઆરી 1987માં નેપા લિમિટેડને 90 વર્ષની લીઝ પર આપવામાં આવી હતી. એ સમયના સર્કલ રેટના હિસાબથી આ જમીન નેપા લિમિટેડને 149.23 લાખ રૂપિયામાં આપવામાં આવી હતી. આ જમીન નેપા લિમિટેડને બગાસથી ન્યૂઝપ્રિન્ટના ઉત્પાદન માટે આપવામાં આવી હતી. જોકે પર્યાવરણના આધારે કેન્દ્રીય પ્રદૂષણ નિયંત્રણ બોર્ડની મંજૂરી નહીં મળી શકવાને કારણે લીઝ ડીડ લાગૂ થઇ શકી નહોતી. એટલા માટે ન્યૂઝપ્રિન્ટ કારખાનું બની શક્યું નહીં. ઉત્તરાખંડ સરકારે વર્તમાન સર્કલ રેટ પર આ જમીન પાછી માગી હતી જેથી તેનો કોઇ અન્ય ઉપયોગ કરી શકાય.
પ્રધાનમંત્રીએ શ્રી શિવ કુમાર પારીકના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી વાજપેયીના લાંબા સમયના સહયોગી શ્રી શિવ કુમાર પારીકના નિધન પર ઊંડો શોક વ્યક્ત કર્યો છે. એક ટ્વિટમાં, પ્રધાનમંત્રીએ કહ્યું; "શ્રી શિવ કુમાર પારીકજીના નિધનથી દુઃખ અનુભવું છું. અમારી પાર્ટીની વિચારધારામાં મજબૂતીથી મૂળ ધરાવતા, તેમણે પોતાની જાતને સેવા, રાષ્ટ્ર નિર્માણ માટે સમર્પિત કરી અને અટલજી સાથે નજીકથી કામ કર્યું. વર્ષોથી તેમની સાથેની મારી વાતચીતને યાદ રાખીશ. તેમના પરિવાર પ્રત્યે સંવેદના. ઓમ શાંતિ."
પ્રધાનમંત્રી 8 માર્ચનાં રોજ રાજસ્થાનમા ઝુંઝુનૂની મુલાકાત લેશે

પ્રધાનમંત્રી શ્રી નરેન્દ્ર મોદી 8મી માર્ચનાં રોજ આંતરરાષ્ટ્રીય મહિલા દિવસ પર રાજસ્થાનનાં ઝુંઝુનૂની મુલાકાત લેશે. સરકારની દિકરીઓને બચાવવાની અને કન્યા કેળવણીની પહેલોને પ્રોત્સાહિત કરવા પ્રધાનમંત્રી બેટી બચાવો, બેટી પઢાઓ (બીબીબીપી)નું અખિલ ભારતીય સ્તરે ઉદઘાટન કરશે. અત્યારે બીબીબીપી દેશનાં 161 જિલ્લાઓમાં ચાલુ છે અને હવે 640 જિલ્લાઓમાં લાગુ થશે. પ્રધાનમંત્રી કાર્યક્રમમાં લાભાર્થી માતાઓ અને દિકરીઓ સાથે વાત-ચીત કરશે. તેઓ બેટી બચાઓ બેટી પઢાઓ કાર્યક્રમ અંતર્ગત શ્રેષ્ઠ કામગીરી કરનાર જિલ્લાઓને પ્રમાણપત્રો આપશે. અન્ય સીમાચિહ્નરૂપ પહેલમાં રાષ્ટ્રીય પોષણ અભિયાન (એનએનએમ)નો પણ ઝુંઝુનૂમાંથી પ્રધાનમંત્રી રાષ્ટ્રવ્યાપી સ્તરે શુભારંભ કરશે. તેઓ એનએનએમ-આઇસીડીએસ કોમન એપ્લિકેશન સોફ્ટવેર લોંચ કરશે. આ અભિયાન કુપોષણ ઘટાડવા અને જન્મ સમયે ઓછું વજન ધરાવતા બાળકોની સંખ્યા ઘટાડવા માટેનું છે, જેનાથી બાળકો, મહિલાઓ અને કિશોરીઓમાં એનિમિયાનુ પ્રમાણ ઘટશે તથા બાળકોમાં ઠીંગણાપણું ઓછુ થશે.
ભારત અને બાંગ્લાદેશ વચ્ચે મત્સ્ય પાલન ક્ષેત્રમાં સહયોગ પર સમજૂતી કરાર

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળને આજે ભારત અને બાંગ્લાદેશની વચ્ચે સપ્ટેમ્બર, 2011માં મત્સ્ય પાલન તેમજ મત્સ્ય તથા સહાયક ગતિવિધિઓના ક્ષેત્રમાં દ્વિપક્ષીય સહયોગ પર સમજૂતી કરાર (એમઓયૂ) પર હસ્તાક્ષરની બાબતમાં જાણકારી આપવામાં આવી. આ સમજૂતી કરારે ભારત અને બાંગ્લાદેશ વચ્ચે મૈત્રીપૂર્ણ સંબંધો વધુ મજબૂત કર્યા છે, તથા પરસ્પર સહમતિ પ્રાપ્ત ગતિવિધિઓ તેમજ પ્રક્રિયાઓ દ્વારા મત્સ્ય તેમજ મત્સ્ય પાલન તથા સહાયક ક્ષેત્રોમાં સહયોગના વિકાસને પ્રોત્સાહન આપ્યું છે. આ સમજૂતી કરાર 5 વર્ષોના સમયગાળા સુધી અમલમાં રહેશે, શરત એટલી છે કે બંનેમાંથી કોઈ પણ એક પક્ષ આ સમજૂતી કરારને સમાપ્ત કરવા પોતાની ઈચ્છાની બાબતમાં બીજા પક્ષને છ મહિના પહેલા લેખિત નોટિસ આપે. આ સમજૂતી કરારને પરસ્પર સહમતિના આધાર પર અને વધુ સમય માટે વધારી શકાય છે.
પ્રધાનમંત્રીએ ઓનાકે ઓબાવાને તેમની જયંતિ પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ મહાન કન્નડ યોદ્ધા મહિલા, ઓનાકે ઓબવાને તેમની જયંતિના વિશેષ અવસર પર નમન કર્યા. શ્રી મોદીએ કહ્યું કે ઓનાકે ઓબાવા ‘આપણી નારી શક્તિના પ્રતીક તરીકે આપણને પ્રેરણા આપે છે.’ પ્રધાનમંત્રી ટ્વિટ કર્યું: “હું હિંમતવાન ઓનાકે ઓબાવાને તેમની જયંતિના વિશેષ અવસર પર નમન કરું છું. તેઓ તેમના લોકો અને સંસ્કૃતિની રક્ષા માટે જે હિંમત સાથે સખત સંઘર્ષ કર્યો તેને કોઈ ક્યારેય ભૂલી શકશે નહીં. તે અમને અમારી નારી શક્તિના પ્રતીક તરીકે પ્રેરણા આપે છે.
પ્રધાનમંત્રીએ મહાત્મા ફુલેને તેમની જયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ મહાત્મા ફુલેને તેમની જયંતીના અવસર પર શ્રદ્ધાંજલિ અર્પણ કરી. પ્રધાનમંત્રીએ કહ્યું કે, “મહાત્મા ફુલે પોતાના સમયના એક નિષ્ઠાવાન નેતા હતા, જેમણે સમાજના નીચેના તબક્કાની પીડાને અવાજ આપી અને તેના કષ્ટોને સમાપ્ત કરવાનો પ્રયાસ કર્યો. તેમની જયંતી પર હું તેમને શ્રદ્ધાંજલી અર્પિત કરું છું.” પ્રધાનમંત્રીએ કહ્યું, “મહાત્મા ફુલેના આદર્શોથી પ્રેરાઈને આવો, સામૂહિક રૂપથી એક એવા સમાન અને સંવાદિતાપૂર્ણ સમાજનું નિર્માણ કરીએ, જ્યાં શિક્ષાની મહત્વપૂર્ણ ભૂમિકા હોય.”
પ્રધાનમંત્રીએ રાષ્ટ્રપતિને તેમનાં જન્મદિવસની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રાષ્ટ્રપતિ રામનાથ કોવિંદને તેમનાં જન્મદિવસની શુભેચ્છા આપી છે. પ્રધાનમંત્રીએ કહ્યું હતું કે, “રાષ્ટ્રપતિજીને જન્મદિવસની શુભેચ્છા. પરમ કૃપાળુ પરમાત્મા તેમને આપણાં દેશની સેવા માટે લાંબું અને સ્વસ્થ જીવન આપે. રાષ્ટ્રપતિજીએ તેમના કાર્યકાળની શરૂઆતથી પોતાનાં સરળ અને સંવેદનશીલ સ્વભાવથી ભારતીયોનાં હૃદય જીતી લીધા છે. મને રાષ્ટ્રપતિજી 125 કરોડ ભારતીયો, ખાસ કરીને ગરીબો અને વંચિતોની આકાંક્ષા પ્રત્યે હંમેશા સંવેદનશીલ લાગ્યાં છે.”
પ્રધાનમંત્રીનો કુઆલાલમ્પુરમાં 21 નવેમ્બર, 2015ના કાર્યક્રમ અને તેના મુખ્ય બિંદુ

પ્રધાનમંત્રી શ્રી નરેન્દ્ર મોદીએ આજે (21 નવેમ્બર, 2015) કુઆલાલમ્પુરમાં આસિયાન – ભારત શિખર સંમેલનને સંબોધિત કર્યું. શિખર સંમેલનમાં ઉદ્ઘાટન ભાષણમાં પ્રધાનમંત્રીએ કહ્યું, ‘આપણે આર્થિક અસ્થિરતા, રાજનીતિક અશાંતિ અને સુરક્ષાના ખતરા જેવા કોઈ વૈશ્વિક પડકારોના સમયે બેઠક કરી રહ્યા છીએ.’ પ્રધાનમંત્રીએ કહ્યું ‘ભારતમાં પરિવર્તનોનો પાયો મોટા છે એટલે ભારતમાં આર્થિક અવસર પણ ઘણા વધુ છે અને અત્યારે ત્યાં આવું વાતાવરણ છે જે બધાના સ્વાગત માટે ખુલ્લુ છે. એ, વ્યાપાર કરવામાં સુગમતા લાવવાની વિશ્વ બેંકની રેન્કિંગમાં ભારતની સ્થિતિમાં ઉછાળો આવવાથી પ્રતિબિંબત થાય છે. અમે તેજી અને પ્રમુખતાથી અમારા આર્થિક સુધારાઓને ચાલુ રાખીશું. આસિયાનની અર્થવ્યવસ્થા ગતિશીલ અને ઉર્જાની સાથે વૃદ્ધિ કરતી રહેશે. મને આમાં કોઈ શંકા નથી કે અમારા 1.9 બિલિયન લોકોની સમૃદ્ધિને અમે ફરીવાર સુદૃઢ કરીશું.’ પ્રધાનમંત્રીએ કહ્યું ‘વહેંચાયેલ સમૃદ્ધિ માટે સંપર્ક એક માર્ગ છે. ત્રિપક્ષીય રાજમાર્ગ પરિયોજનામાં સારી પ્રગતિ થઈ રહી છે અને 2018 સુધી આ પૂર્ણ થઈ જશે.’ પ્રધાનમંત્રીએ કહ્યું ‘અમે, આસિયાન – ભારત વિજ્ઞાન તેમજ પ્રૌદ્યોગિકી વિકાસ કોષને વર્તમાન 1 મિલિયન અમેરીકી ડોલરથી વધારીને 5 મિલિયન અમેરીકી ડોલર કરીશું. અમે ઓછી લાગતની પ્રૌદ્યોગિકીઓ, તકનીકી હસ્તાંતરણ અને સહયોગાત્મક અનુસંધાન તેમજ વિકાસ પરિયોજનાઓને વ્યાવસાયિક રૂપથી ઉપલબ્ધ કરાવવા માટે આસિયાન-ભારત નવાચાર મંચનું પણ ગઠન કરવા ઈચ્છીએ છીએ.’ આસિયાન શિખર સંમેલનથી અલગ પ્રધાનમંત્રીએ ચીનના પ્રધાનમંત્રી શ્રી લી કેકિયાંગ સાથે મુલાકાત કરી.. બંને પક્ષોના વૈશ્વિક પરિપ્રેક્ષ્યમાં આર્થિક મંદી, જળવાયુ પરિવર્તન અને આંતરરાષ્ટ્રીય આતંકવાદની બાબતમાં સમીક્ષા કરી. ચીનના પ્રધાનમંત્રીએ જોયું કે ભારતે આર્થિક મંદી ઉપરાંત પોતાની વૃદ્ધિ જાળવી રાખી છે. બંને પક્ષોએ પેરિસમાં થનારા સીઓપી-21 સંમેલનની તૈયારીઓની સમીક્ષા પણ કરી. શ્રી નરેન્દ્ર મોદીએ સૌર ગઠબંધન પહેલની બાબતમાં ચીનના પ્રધાનમંત્રીને જાણકારી આપી અને ચીને આમા સામેલ થવા માટે આમંત્રિત કર્યું. બંને પક્ષો એ વાત પર સહમત થયા કે આતંકવાદ સૌથી મોટો પડકાર છે અને એનો સામનો કરવા માટે આંતરરાષ્ટ્રીય સમુદાયે એકજૂટ થવું પડશે. તેમણે દ્વિપક્ષીય સ્તર પર વ્યાપાર અને રોકાણ પર પણ ચર્ચા કરી. પ્રધાનમત્રીએ એકવાર ફરી ચીનની સાથે ભારતના મોટા નુકશાન પર ચિંતા દર્શાવી. કૌશલ વિકાસના ક્ષેત્રમાં સહયોગ પર ચર્ચા થઈ. જાપાનના પ્રધાનમંત્રી શ્રી શિંજો આબેએ પ્રધાનમંત્રી શ્રી નરેન્દ્ર મોદી માટે ભોજનનું આયોજન કર્યું. શ્રી શિંજો આબેએ એકવાર ફરી કહ્યું કે વિશ્વના અન્ય દ્વિપક્ષીય સંબંધોની તુલનામાં ભારત – જાપાનની વચ્ચે દ્વિપક્ષીય સંબંધોમાં વધારે સંભનાવના છે. પ્રધાનમંત્રીએ દ્વિપક્ષીય સંબંધો પર જાપાનના પ્રધાનમંત્રીના દ્રષ્ટિકોણને માન્યુ અને કહ્યું કે તેઓ શ્રી શિંજો અબેની ભારત યાત્રા માટે ઉત્સુક છે. પ્રધાનમંત્રીએ કહ્યું કે જાપાન, ભારતની સાથે પરિવર્તનકારી ક્ષમતાની દિલ્હી – મુંબઈ ઔદ્યોગિક ગલિયારા (ડીએમઆઈસી) જેવી કેટલીક પહેલોમાં ભાગીદાર છે. આ દરમિયાન ક્ષેત્રીય સંપર્ક, સમુદ્રી સુરક્ષા, આગામી સીઓપી-21 સંમેલન, સંયુક્ત રાષ્ટ્ર સુરક્ષા પરિષદમાં સુધારા અને આતંકવાદના મુદ્દાઓ પર પણ ચર્ચા થઈ.
પ્રધાનમંત્રીએ કોવિડ-19ની સ્થિતિની સમીક્ષા અંગેની ઉચ્ચસ્તરીય બેઠકોના કારણે પશ્ચિમ બંગાળનો પ્રવાસ રદ કર્યો

પ્રધાનમંત્રી આવતીકાલે કોવિડ-19થી સર્જાયેલી સ્થિતિની સમીક્ષા માટેની ઉચ્ચસ્તરીય બેઠકોમાં અધ્યક્ષતા કરશે. શ્રી મોદીએ ટ્વીટ કરીને કહ્યું, “આવતીકાલે, કોવિડ-19થી સર્જાયેલી સ્થિતિની સમીક્ષા માટે ઉચ્ચસ્તરીય બેઠકોમાં અધ્યક્ષતા કરીશ. જેના કારણે, હું પશ્ચિમ બંગાળ જઈ રહ્યો નથી.”
મંત્રીમંડળે એચએમટી વોચિસ લિમિટેડની જમીનના હસ્તાંતરણને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં ભારે ઉદ્યોગ વિભાગની નીચેની દરખાસ્તોને મંજૂરી આપવામાં આવી હતીઃ 1 . એચએમટી વોચિસ લિમિટેડની બેંગોલર અને તુમ્કુરમાં સ્થિત 208.35 એકર જમીનનું ભારતીય અવકાશ સંશોધન સંસ્થા (ઇસરો)ને રૂ. 1194.21 કરોડ અને લાગુ કરવેરા અને વેરાની ચુકવણી પર હસ્તાંતરણ. 2. એચએમટી લિમિટેડની બેંગલોર (ગ્લોબલ વેરહાઉસિસ)ની એક એકર જમીનનું ગેસ ઓથોરિટી ઓફ ઇન્ડિયા લિમિટેડ (ગેઇલ)ને રૂ. 34.30 કરોડ તથા તેના પર લાગુ વેરા અને કરવેરાની ચુકવણી પર હસ્તાંતરણ. કંપની જમીનના વેચાણમાંથી થનારી આવકને તાત્કાલિક જવાબદારીઓ અદા કરી અને વ્યવહારોમાંથી કરવેરાની જવાબદારીની ચુકવણી કર્યા પછી લોન અને એડવાન્સ સામે સરકારી એકાઉન્ટ્સમાં જમા કરશે. પૃષ્ઠભૂમિ: એચએમટી વોચિસ લિમિટેડ સામાન્ય ભારતીય નાગરિક માટે ઘડિયાળોનું ઉત્પાદન કરવામાં પથપ્રદર્શક હતી અને એક સમયે ટાઇમ કીપર્સ ઓફ ઇન્ડિયા તરીકે જાણીતી હતી, જેણે વર્તમાન સ્પર્ધાત્મક આર્થિક વાતાવરણમાં કામગીરીમાં સુધારો થવાની કોઈ શક્યતા ન દેખાતા અને નુકસાની વધી જવાના કારણે તેની કામગીરી બંધ કરી હતી. કંપનીએ જાન્યુઆરી, 2016માં કામગીરી બંધ કરવાનો નિર્ણય લીધો હતો અને તેના તમામ કર્મચારીઓને આકર્ષક વીઆરએસ/વીએસએસ ઓફર કરી હતી. બેંગલોર અને તુમ્કુરમાં કર્મચારીઓને ભારત સરકારની આ ગોલ્ડન હેન્ડશેક સ્કીમનો લાભ મળ્યો હતો અને તેઓ તેનાથી અતિ સંતુષ્ટ હતાં. બેંગલોરમાં કેન્દ્રીય જાહેર ક્ષેત્રના સાહસ એચએમટી વોચિસ લિમિટેડની જમીનનું વેચાણ/હસ્તાંતરણ કેન્દ્ર સરકારની અન્ય કંપનીઓ ઇસરો અને ગેઇલને થશે, જેથી ઉત્પદાકીય સંસાધનો મુક્ત થશે અને જાહેર જનહિતમાં દુર્લભ જમીન સંસાધનનો શ્રેષ્ઠ વપરાશ સુનિશ્ચિત થશે.
સામાન્ય શ્રેણી શ્રમિક ભરતી માટે શ્રમ સહયોગ પર ભારત અને સાઉદી અરબની વચ્ચે કરારને કેબિનેટની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેબિનેટે ભારત અને સાઉદી અરબની વચ્ચે શ્રમ સહયોગના કરારને મંજૂરી આપી દીધી છે. આ કરાર પર હસ્તાંક્ષર 2 – 3 એપ્રિલ 2016ના રોજ પ્રધાનમંત્રીની સાઉદી અરબ યાત્રા દરમિયાન રિયાધમાં થયા હતા. આ કરારમાં વિશેષ રીતે અકુશળ, અર્ધકુશળ અને કુશળ શ્રેણી શ્રમિકોને કે જેઓ જાતિ, સંપ્રદાય, ધર્મ કે લિંગથી ઉપર ઉઠીને કામ કરી રહ્યા હોય તેને લાભ મળશે.
દેશમાં નિયત સમયમર્યાદામાં અને પરિણામ આધારિત કામ કરવાની શૈલી વિકસાવવામાં કેગ મહત્વપૂર્ણ ભૂમિકા અદા કરે છેઃ પ્રધાનમંત્રી

પ્રધાનમંત્રી શ્રી નરેન્દ્ર મોદીએ આજે (21 નવેમ્બર, 2019) એકાઉન્ટન્ટ્સ જનરલ અને ડેપ્યુટી એકાઉન્ટન્ટ્સ જનરલની બેઠકને સંબોધિત કરી હતી. આ પ્રસંગે પ્રધાનમંત્રીએ કહ્યું હતું કે, દેશમાં નિયત સમયમર્યાદામાં અને પરિણામ આધારિત વ્યવસ્થા કાર્યરત થવાનું શરૂ થયું છે. એમાં કેગ (કમ્પ્ટ્રોલર એન્ડ ઑડિટર જનરલ) મોટી ભૂમિકા ભજવે છે. કેગ ખંતપૂર્વક પોતાની ભૂમિકા અદા કરી કરે છે એટલે આવું શક્ય બન્યું છે, ખાસ કરીને કેગની ઑફિસોનાં અધિકારક્ષેત્રમાં. તેમણે ઉમેર્યું હતું કે, આ પ્રકારના કટિબદ્ધ ઑડિટર્સને કારણે કેગની વિશ્વસનિયતા અને ક્ષમતામાં વદારો થયો છે. તેમણે ભારપૂર્વક જણાવ્યું હતું કે, આ પ્રકારની જૂની સ્થાપિત સંસ્થામાં પરિવર્તન લાવવો એક મોટો પડકાર છે. પ્રધાનમંત્રીએ કહ્યું હતું કે, આજે સુધારાઓની વાત કરવી આકર્ષક લાગે છે, પણ જ્યારે સંપૂર્ણ રેન્ક સુધારા કરવા સંપૂર્ણ સમર્પણ સાથે સજ્જ થાય, ત્યારે વાસ્તવિક સુધારા થાય છે. આ વાત દેશની દરેક સરકાર અને દરેક સંસ્થાને લાગુ પડે છે અને એમાં કેગ પણ સામેલ છે. તેમણે ઉમેર્યું હતું કે, કેગની ઑડિટ કે હિસાબ કરવાની પ્રક્રિયામાં પણ પરિવર્તન થયું છે. કેગ જે કંઈ કામગીરી કરે છે એની સીધી અસર શાસન કે વહીવટ પર થશે. કેગની ઑડિટ કરવાની પ્રક્રિયામાં બહુ સમય ન લાગવો જોઈએ. કેગ સંસ્થા પણ કેગ પ્લસ બનવા પ્રગતિનાં માર્ગે અગ્રેસર છે.
પ્રધાનમંત્રીએ ‘હુનર હાટ’ની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે ‘હુનર હાટ’ની મુલાકાત લીધી હતી. તેમણે હુનર હાટમાં ભાગ લેનારા દેશભરના કુશળ કારીગરો, શિલ્પકારો અને પાક નિષ્ણાંતોના સ્ટોલ્સની મુલાકાત લીધી હતી. ઇન્ડિયા ગેટ લોન પર આવા 250થી વધુ સ્ટોલ ઉભા કરવામાં આવ્યા છે. અહીં ભાગ લેનારા પ્રતિભાગીઓમાં 50 ટકાથી વધુ મહિલાઓ છે. પ્રધાનમંત્રીએ હાટમાં ભાગ લેનારા કારીગરો સાથે વાતચીત કરી અને સાંસ્કૃતિક કાર્યક્રમો પણ નીહાળ્યા. ‘હુનર હાટ’ રોજગારની તકો પૂરી પાડવા તેમજ ભારતનો સ્વદેશી પરંપરાગત વારસો કે જેમાંથી ઘણા લુપ્ત થવાના આરે છે એને જાળવવા અને પ્રોત્સાહન આપવાની સરકારની પ્રતિબદ્ધતાને દર્શાવે છે. આ વર્ષની હુનર હાટનો વિષય છે ‘કુશળતાને કામ’. છેલ્લા 3 વર્ષમાં લગભગ 3 લાખ કુશળ કારીગરો, શિલ્પકારો અને પાક નિષ્ણાંતોને હુનર હાટ દ્વારા રોજગાર અને રોજગારની તક આપવામાં આવી છે. આ લાભાર્થીઓમાં મોટી સંખ્યામાં મહિલા કારીગરોનો સમાવેશ થાય છે.
90મી ઈન્ટરપોલ જનરલ એસેમ્બલીમાં પીએમના ભાષણનો મૂળપાઠ

કેન્દ્રીય મંત્રીમંડળમાં મારા સાથી શ્રી અમિત શાહ, ઈન્ટરપોલના પ્રમુખ શ્રી અહેમદ નાસર અલ-રાઈસી, ઈન્ટરપોલના મહાસચિવ શ્રી જર્ગેન સ્ટોક, સીબીઆઈના ડિરેક્ટર શ્રી એસ.કે. જયસ્વાલ, પ્રતિષ્ઠિત પ્રતિનિધિઓ અને સહભાગીઓ. 90મી ઈન્ટરપોલ જનરલ એસેમ્બલી માટે હું દરેકનું હાર્દિક સ્વાગત કરું છું. ભારત અને ઈન્ટરપોલ બંને માટે મહત્ત્વપૂર્ણ એવા સમયે તમને અહીં આવવું ખૂબ જ સારું છે. ભારત 2022માં સ્વતંત્રતાના 75 વર્ષની ઉજવણી કરી રહ્યું છે. તે આપણા લોકો, સંસ્કૃતિ અને સિદ્ધિઓની ઉજવણી છે. આપણે ક્યાંથી આવ્યા છીએ તે જોવાનો સમય છે. અને આપણે જ્યાં જવા માંગીએ છીએ તે આગળ જોવા માટે પણ.